የቀድሞው የደህንነት ሀላፊ አቶ ወልደስላሴ ወልደሚካኤል የክስ መቃወሚያቸውን ለፍርድ ቤቱ አቀረቡ
አዲስ አበባ፣ ታህሳስ 7 ፣ 2006 (ዋኢማ) – ከእነቤተሰቦቻቸው 11 የሙስና ክሶች ተመስርቶባቸው በማረሚያ የሚገኙት የቀድሞው የሀገር ውስጥ ደህንነት ሰራተኛ  የነበሩት አቶ ወልደስላሴ ወልደሚካኤል የክስ መቃወሚያቸውን ለፌደራሉ ከፍተኛ ፍርድ ቤት 15ኛ የወንጀል ችሎት አቀረቡ።ግለሰቡ ከወንድማቸው ዘርዓይ ወልደሚካኤል፣ እህታቸው ወይዘሮ ትርሃስ ወልደሚካኤልና የቅርብ ጓደኛቸው ናቸው ከተባሉት አቶ ደሪ ከበደ ጋር 11 የተለያዩ ክሶች እንደተመሰረተባቸው ይታወሳል።ሆኖም ዛሬ በፌደራሉ ከፍተኛ ፍርድ ቤት 15ኛ የወንጀል ችሎት የቀረበውን የፌደራሉ የስነ ምግባርና ፀረ ሙስና ኮሚሽን አቃቤ ህግ ክስ በመፃረር የክስ መቃወሚያቸውን አቅርበዋል ።በስምንት ገፅ የቀረበውን የክስ መቃወሚያ የተቀበለው ችሎቱ የአቃቤ ህግን ምላሽ ለመስማት ለታህሳስ 15 ቀን 2006 ዓ.ም ተለዋጭ ቀጠሮ ይዟል። (ኤፍ.ቢ.ሲ)